კარლ სენდბერგი
კარლ სენდბერგი (ინგლ. Carl Sandburg; დ. 6 იანვარი, 1878, გეილსბერგი — გ. 22 ივლისი, 1967, ფლეტ-როკი) — ამერიკელი პოეტი, პროზაიკოსი, ისტორიკოსი და ფოლკლორისტი. პულიცერის პრემიის სამგზის ლაურეატი (1919, 1940, 1951). შვედი ემიგრანტების შვილი. ესპანეთ-ამერიკის ომის მიმდინარეობისას მსახურობდა არმიაში. 1910—1912 წლებში ამერიკის სოციალისტური პარტიის წევრი და მილუოკის მერის მოადგილე იყო. 1913 წელს დასახლდა ჩიკაგოში.